เวิลด์แบงก์แนะ สพฐ.ควบรวมโรงเรียน
หวังเพิ่มประสิทธิภาพ-คุณภาพนักเรียน กพฐ.ตั้งเป้าลุย 7,000 โรงในสี่ปี,นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เผยหลังประชุมคณะกรรมการการศึกษาขั้นพื้นฐาน (กพฐ.) และตัวแทนธนาคารโลก (World Bank) ว่า ธนาคารโลกได้นำเสนอข้อมูลที่เกี่ยวข้องกับสำนักงานคณะกรรมการการศึกษาขั้นพื้นฐาน (สพฐ.) ว่าการควบรวมหรือการลดจำนวนโรงเรียนขนาดเล็กในสังกัด สพฐ.ถือเป็นหนึ่งในเป้าหมายที่สำคัญในการปฏิรูปการศึกษาด้านประสิทธิภาพให้คุ้มค่ากับการลงทุน ธนาคารโลกได้รายงานตัวเลข และซักซ้อมการทำงานว่า กพฐ.ควรกำกับดูแลอย่างไร เพื่อให้เกิดความชัดเจนและมีเป้าหมาย ดังนั้น สพฐ.ต้องหารือร่วมกันว่าหลังจากนี้จะทำอย่างไรให้การดำเนินงานมีประสิทธิภาพมากขึ้น ซึ่งอาจไม่ใช่การควบรวมโรงเรียนทั้งหมด แต่ต้องคิดใหม่ในเรื่องครูประจำชั้น เพราะจากข้อมูลของธนาคารโลกชัดเจนว่าจำนวนครูต่อนักเรียนของประเทศไทยอยู่ในเกณฑ์ที่ดีที่สุดในโลก คือ 1:17 แต่เมื่อลงลึกในรายละเอียดกลับพบว่าครูขาดแคลน ดังนั้น การแก้ไขปัญหาไม่ใช่ว่าจะมานั่งควบรวมโรงเรียนอย่างเดียวต้องดำเนินการในหลายๆด้านไปพร้อมกัน,ธนาคารโลกบอกว่าเรื่องนี้มีความพยายามกันมาอย่างยาวนาน ใช้ระยะเวลากว่า 30 ปีแล้วก็ไม่สำเร็จ ซึ่งจากข้อมูลตัวเลขของธนาคาร ระบุว่า มีโรงเรียนในสังกัด สพฐ.ประมาณ 14,000 โรง หากสามารถควบรวมกันได้จะช่วยเพิ่มประสิทธิภาพในการทำงานได้มากขึ้น โดยโรงเรียนเหล่านี้จะอยู่ในกลุ่มโรงเรียนขนาดเล็กและกลาง ผมจึงมอบหมายงานท้าทายให้แก่นายปิยะบุตร ชลวิจารณ์ ประธาน กพฐ.ว่า ขอให้ กพฐ.ชุดนี้ทำให้สำเร็จ รมว.ศธ. กล่าว,ด้านนายปิยะบุตร กล่าวว่า แนวทางการแก้ไขปัญหาโรงเรียนขนาดเล็กนั้นคงไม่สามารถควบรวมได้ทั้งหมดแต่จำเป็นต้องดูในบริบทของแต่ละพื้นที่ เช่น โรงเรียนในพื้นที่ห่างไกล อยู่บนเขา การควบรวมจะยิ่งส่งผลเสียต่อนักเรียน ดังนั้น จะต้องเข้าไปพัฒนาการเข้าถึงอินเตอร์เน็ตและพัฒนาครูให้มี ประสิทธิภาพ แนวทางที่รวมกันและทำเป็นโรงเรียนกินนอน หรือการถอดบทเรียนจากโรงเรียนที่มีการเรียนการสอนแบบคละชั้น รวมชั้นระหว่าง ป.1-ป.2, ป.3-ป.4 เรียนด้วยกัน แบบพี่สอนน้อง ครูช่วยกันสอน ทำให้เด็กมีประสิทธิภาพซึ่งเป็นแนวทางที่สามารถนำมาปรับใช้ได้ อย่างไรก็ตาม ตั้งเป้าควบรวมโรงเรียนให้ได้ประมาณ 7,000 แห่ง ภายในระยะเวลา 3-4 ปี.
นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เผยหลังประชุมคณะกรรมการการศึกษาขั้นพื้นฐาน (กพฐ.) และตัวแทนธนาคารโลก (World Bank) ว่า ธนาคารโลกได้นำเสนอข้อมูลที่เกี่ยวข้อง
ธีระเกียรติ เจริญเศรษฐศิลป์,กระทรวงศึกษาธิการ,ธนาคารโลก,World Bank,สพฐ.,การศึกษา